625 MELASTOMACEAE : 
DE USU MELASTOMACEARUM BRASILIENSIUM. 
De usu Melastomacearum , quarum qualitates parum 
praestant, pauca tantum habeo verba. 
Nonnullae species fructus carnosos, interdum subacidulos. 
edulesque praebent, e. gr. Blakea, Topobea, Bellucia, Ħenriettea 
succosa, Loreya arborescens, Maieta Guianensis, Clidemia hirta, 
Cl. spicata, Cl. rubra, Miconia macrophylla. 
E foliis Miconiae theaezantis infusio aromatica et di. 
gestiva praeparatur. 
Qualitates plurium specierum apud incolas regionum, 
quas inhabitant, in morbis adhibentur; e. gr. Tibouchinae 
asperae, T. holosericeae, T. Langsdorffianae infusio contra an- 
ginam et bronchitin, alabastra Lavoisierae grandiflorae contra 
affectiones pulmonis, cortex Henrietteae succosae in ulceribus 
vulneribusque sanandis, succus Miconiae Guianensis ad dolo- 
rem ictuum mitigandum, decoctus Miconiae alatae in ulceribus 
vetustis eluendis, baccae Clidemiae hirtae in morbis bilis, 
Mouriria Guianensis remedium adstringens, cortex Miconiae 
ligustroidis in alcohol extractus contra morsus serpentium 
venenatorum laudantur. 
Nonnullae species materiem tingendo idoneam offerunt, 
e. gr. cortex Tibouchinae Maximilianae, T. holosericeae, T. 
USUS. | 626 
Langsdorffianae et Miconiae prasinae pigmentum nigrum ex- 
hibent; fructus nonnullarum Miconżarum, e. gr. M. albicantis, 
M. ceramicarpae et M. ciliatae ad pelles colore nigro inficien- 
das adhibentur, id quod iis nomen Tinta de Zapateiro 
attulit; Miconia fulva colorem flavum, fructus quarundam 
Dlakearum colorem rubrum praebent. 
Lignum specierum arborescentium propter tenuitatem 
raro adhibetur; contra lignum Mouririae est durissimum, et 
apud gentes nonnullas indigenas ad sagittas fabricandas in 
usu est. 
Maxime autem austumantur Melastomaceae in caldariis 
Europaeis inter plantas ornamento magnifico idoneas, aliae 
ob flores pulchros amplosque, aliae ob folia viridia purpuras- 
centia et violascentia, interdum marmorata, punctata vel 
splendore metallico insignia. Genera Brasiliensia species pul- 
cherrimas includentia sunt: Eriocnema, Chaetostoma, Lavoi- 
siera, Rhynchanthera, Tibouchina, Huberia, Behuria, Meriania, 
Bertolonia, Salpinga, Miconia, Tococa, Clidemia, Bellucia, 
Blakea, Mouriria. Dolendum quod cultura multarum harum 
specierum difficillima est. 
A. COGNIAUX. 
